Yaponiya bosh vaziri Shindzo Abe Yaponiya Shimoliy Koreyaga yadro qurollarini tarqatmaslik to‘g‘risidagi shartnomani buzgani uchun qat’iy javob qaytarishini ma’lum qildi, deya xabar bermoqda Reuters. U KXDR tomonidan o‘tkazilgan so‘nggi yadro sinovini Yaponiya xavfsizligi uchun tahdid deb atadi. Bosh vazirning ta’kidlashicha, Yaponiya KXDRning yadro sinovlarini o‘tkazishiga mutlaqo chidab tura olmaydi. Bundan avvalroq esa Yaponiya hukumati ham KXDRning yadro qurolini sinovdan o‘tkazgani munosabati bilan milliy xavfsizlik kengashi majlisini o‘tkazgani haqida xabar qilingan edi.